N’ebya Jonan Tusingwire
Biishopu w’oburebeerezi bwa Rwenzori, Rt Rev Reuben Kisembo yaashaba Obukama bwa Tooro kubuteebeekanisa kurungyi engyenderwaho yaabwo kwenda ngu emirimo yaabwo ekatamburira omubuteeka hatariho kureetaho akajaagararo omubantu.
Kisembo ebi yabigamba obu yaaba ayebembeire okushaba ahamukoro gw’okujaguza Empango ey’omurundi gwa 27 ahakikaari ky’Omukama wa Tooro ahari Karuziika omuri Fort Portal.
Ebiro ebihwaire, Omukama wa Tooro, Oyo Nyimba Kabamba Iguru Rukidi IV akatoorana Steven Kiyingyi Amooti nk’enganzi w’obukama omusya beitu ou abaingi bahakanise bagumize ngu tari omutooro.
Biishopu Kisembo yakyoreeka kurungi ngu kuri noogira ngu Obukama bukaba bwaine engyenderwaho, ebi byoona bikaba bitarikuza kubaho.
Beitu hoona yaajumirira ebikorwa by’okubagaanisamu abantu omunganda n’obuhangwa bwabo.
Omukoro ogu guriyo nigugyenda omumaisho ahari Karuziika.
lug_Latn lug_Latn lug_Latn lug_Latn run_Latn kin_Latn run_Latn